
[bookmark: _Hlk71719913]Na temelju članka 10. Odluke o zakupu (korištenju) površina javne namjene za postavu privremenih objekata ("Službene novine Grada Crikvenice“, broj 99/21), Plana lokacija za postavljanje privremenih objekata za blagdanske, prigodne i javne manifestacije ("Službene novine Grada Crikvenice“, broj 103/21) i Zaključka Gradonačelnice Grada Crikvenice od dana 5. studenog 2026. godine, KLASA:372-01/26-01/84; URBROJ:2170-5-4/13-26-2, raspisuje se

NATJEČAJ 
za prikupljanje ponuda za davanje u zakup lokacija za postavljanje privremenih objekata (štandova) za Božić i Novu godinu

1. PREDMET NATJEČAJA
- zakup lokacija putem prikupljanja pisanih ponuda za postavljanje privremenih objekata povodom Božića i Nove godine na uređenoj pješačkoj površini u ulici Braće Brozičević u Crikvenici.
U zakup se daje 10 lokacija koje su označene brojem na skici koja je sastavni dio ovog natječaja.  

CRIKVENICA:

	RED.BR.
	LOKACIJA/ULICA
	DJELATNOST
	TIP PRIVREM.
OBJEKTA
	POČETNA
ZAKUPNINA
ZA CIJELI PERIOD ZAKUPA U EURIMA

	1.
	Ulica braće Brozičević
lok. br. 30
	prezentacija i prodaja prigodnih proizvoda 
	štand površine do 6 m2
	66,36

	2.
	Ulica braće Brozičević
lok. br. 35
	prezentacija i prodaja prigodnih proizvoda 
	štand površine do 6 m2
	66,36

	3.
	Ulica braće Brozičević
lok. br. 37
	prezentacija i prodaja prigodnih proizvoda 
	štand površine do 6 m2
	66,36

	4.
	Ulica braće Brozičević
lok. br. 39
	prezentacija i prodaja prigodnih proizvoda 
	štand površine do 6 m2
	66,36

	5.
	Ulica braće Brozičević
lok. br. 40
	prezentacija i prodaja prigodnih proizvoda 
	štand površine do 6 m2
	
66,36

	6.
	Ulica braće Brozičević
lok. br. 42
	prezentacija i prodaja prigodnih proizvoda 
	štand površine do 6 m2
	66,36

	7.
	Ulica braće Brozičević
lok. br. 43
	prezentacija i prodaja prigodnih proizvoda 
	štand površine do 6 m2
	
66,36

	8
	Ulica braće Brozičević
lok. br. 45
	prezentacija i prodaja prigodnih proizvoda 
	štand površine do 6 m2
	66,36

	9
	Ulica braće Brozičević
lok. br. 49
	prezentacija i prodaja prigodnih proizvoda 
	štand površine do 6 m2
	
66,36

	10.
	Ulica braće Brozičević
lok. br. 50
	prezentacija i prodaja prigodnih proizvoda 
	štand površine do 6 m2
	
66,36



Prodaja tekstila nije dozvoljena (osim kapa, šalova, rukavica i čarapa kao prigodnih poklona).
Grad Crikvenica ne osigurava priključak struje niti za jednu lokaciju, ako zakupnik sam osigura priključak struje, isti mora biti izveden sukladno zakonskim propisima i za to odgovornost snosi zakupnik.
2. Lokacije se daju u zakup za vrijeme trajanja božićnih i novogodišnjih blagdana u periodu od 23. studenog 2026. do 10. siječnja 2027. godine.
3. Na natječaju mogu sudjelovati fizičke i pravne osobe registrirane za djelatnost koja će se obavljati u privremenom objektu na lokaciji iz natječaja.
4. Pismena ponuda za sudjelovanje na natječaju mora sadržavati:
- oznaku lokacije za koju se daje ponuda,
- ponuđeni iznos zakupnine izražen u eurima,
- namjenu – djelatnost koja će se na javnoj površini obavljati,
- presliku osobne iskaznice, ukoliko je ponuditelj fizička osoba,
- izvadak iz sudskog registra za pravnu osobu, odnosno izvadak iz obrtnog registra za fizičku osobu ili rješenje o upisu u upisnik obiteljskih poljoprivrednih gospodarstava (za OPG-ove)
- potvrdu Grada Crikvenice da nema nepodmirenih dugovanja
5. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici.
Neće se uzeti u razmatranje ponude onih ponuditelja protiv kojih je Komunalno redarstvo Grada Crikvenice vodilo upravni postupak (donijelo rješenje ili zaključak).
6. Ponude trebaju biti dostavljene ili zaprimljene putem pošte najkasnije dana 17. studenog 2026 do 12,00 sati.
Za svaku lokaciju potrebno je predati zasebnu ponudu.
Ponuditelji su dužni zapečatiti ponudu. Na omotnici treba naznačiti: “PONUDA ZA JAVNI NATJEČAJ ZA ZAKUP LOKACIJE ZA BOŽIĆ I NOVU GODINU, REDNI BROJ I BROJ LOKACIJE naveden u drugom stupcu)” - “NE OTVARATI” i adresu: Grad Crikvenica, Povjerenstvo za provedbu javnog natječaja, Kralja Tomislava 85, 51260 CRIKVENICA.  
Nepotpune, nepravodobno pristigle i ponude neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.
7. Natječaj se provodi javnim otvaranjem pristiglih ponuda.
Ponude se otvaraju u zgradi gradske uprave Grada Crikvenice u Crikvenici, Kralja Tomislava 85 dana 17. studenog 2026. godine, s početkom u 12,00 sati, kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.
8. Najpovoljnijom će se smatrati ponuda koja uz ispunjenje svih uvjeta natječaja sadrži najviši iznos zakupnine.
Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je prvi predao svoju ponudu.
9. Po provedenom postupku natječaja Povjerenstvo predlaže Gradonačelnici donošenje Odluke o odabiru najpovoljnijeg ponuditelja i nakon toga Grad Crikvenica i odabrani najpovoljniji ponuditelj sklapaju ugovor o zakupu lokacije .
Prilikom potpisivanja ugovora o zakupu zakupnik je dužan dostaviti dokaz o uplati ukupnog iznosa izlicitirane zakupnine.Ukoliko najpovoljniji ponuditelj ne uplati ukupni iznos zakupnine u traženom roku smatrat će se da je odustao od potpisivanja ugovora o zakupu te će Povjerenstvo donijeti odluku o davanju lokacije u zakup slijedećem najpovoljnijem ponuditelju.
10. Dodatne informacije u svezi natječaja mogu se dobiti u Upravnom odjelu za investicije, prostorno uređenje i imovinu Grada Crikvenice, Kralja Tomislava 85 - suteren, telefon 051/455-449.


KLASA:372-01/26-01/84 
URBROJ: 2170-5-07/06-26-3

